open-index/open-wikipedia-markdown huggingface dataset:
কালো মাম্বা

**কালো মাম্বা** (*Dendroaspis polylepis*) এলাপিড পরিবারভুক্ত এক প্রজাতির বিষধর সাপ। এটি আফ্রিকার সবচেয়ে বিপজ্জনক ও ভয়ংকর সাপ। আফ্রিকার একটি বড় অঞ্চলজুড়ে এই সাপের বিস্তৃতি লক্ষ্য করা যায়। কালো মাম্বা দেখা যায় ইথিওপিয়া, কেনিয়া, বতসোয়ানা, উগান্ডা, জাম্বিয়া, জিম্বাবুয়ে, অ্যাঙ্গোলা, নামিবিয়া, মালাউই, মোজাম্বিক, সোয়াজিল্যান্ড, দক্ষিণ আফ্রিকা, এবং কঙ্গোতে। সাভানা অঞ্চল, কাষ্ঠল বণাঞ্চল, এবং শিলাময় অঞ্চলে এদের দেখা যায়। এরা নিজেরা হুমকির সম্মুখীন হলে আক্রমণাত্মক হয়ে ওঠে এবং মরণঘাতী দংশন করতে দ্বিধা করে না।

আকৃতির দিক থেকে কালো মাম্বা আফ্রিকার সর্ববৃহৎ  এবং বিশ্বের দ্বিতীয় বৃহত্তম বিষধর সাপ রূপে চিহ্নিত। একটি পূর্ণ বয়স্ক কালো মাম্বার দৈর্ঘ্য গড়ে প্রায় ২.৫ মিটার এবং সর্বোচ্চ দৈর্ঘ্য প্রায় ৪.৩ মিটার। কালো মাম্বা থেকে বড় পৃথিবীর একমাত্র প্রজাতির বিষধর সাপটির নাম শঙ্খচূড় বা কিং কোবরা, যা দক্ষিণ এশীয় অঞ্চলের সাপ। আর বনাঞ্চলে দেখতে পাওয়া এই সাপটির অন্যতম একটি স্থানীয় বা প্রজাতিগত বাসস্থান হচ্ছে সুন্দরবন। অন্যান্য সরীসৃপের মতোই কালো মাম্বা শরীরের তাপমাত্রা নিয়ন্ত্রণের জন্য বাহ্যিক তাপের ওপর নির্ভরশীল। কালো মাম্বা নামটি একটি ভুল পথ নির্দেশনামূলক। কারণ, সাপটির ত্বকের সত্যিকারের রং কালো নয়, বরং গাঢ় ধূসর জলপাই রংয়ের এবং এই নামের বিশেষ কারণ এর মুখের ভিতরের রং কালো।  যদিও জীবনের প্রথমভাগে এটিও থাকে না। বয়স বাড়ার সাথে সাথে সাপের ত্বকের রং গাঢ় হতে থাকে। এদের নামের সাথে কালো বা কালো যুক্ত হওয়ার কারণ হিসেবে ধারণা করা হয় এদের কুচকুচে কালো মুখকে। এদের মুখের ভেতরটা পুরোটা গাঢ় কালো রংয়ের। কালো মাম্বা পৃথিবীর সবচেয়ে দ্রুতগামী সাপ রূপে চিহ্নিত। বলা হয় এদের কিছু প্রজাতি ঘণ্টায় ১৯.৫ কিলোমিটার বেগে চলাচল করতে পারে।

## তথ্যসূত্র

## বহিঃসংযোগ
* Richard Mastenbrok's Elapid Pages

বিষয়শ্রেণী:এলাপিডি
বিষয়শ্রেণী:আফ্রিকার সরীসৃপ
বিষয়শ্রেণী:ধরন অনুযায়ী সাপ
বিষয়শ্রেণী:১৮৬৪-এ বর্ণিত সরীসৃপ
ওয়াল স্ট্রিট

থাম্ব|Street sign

থাম্ব|ডান|ওয়াল স্ট্রিট, নিউ ইয়র্ক, মার্কিন যুক্তরাষ্ট্র

**ওয়াল স্ট্রিট** নিউ ইয়র্ক শহরের একটি প্রখ্যাত সড়ক। পৃথিবীর অন্যতম গুরুত্ববহ বিনিয়োগ বাজার নিউ ইয়র্ক স্টক এক্সচেঞ্জ এই সড়কে অবস্থিত বলে এর প্রসিদ্ধি জগৎজোড়া। অর্থনীতি বিষয়ক আন্তর্জাতিক দৈনিক পত্রিকা দ্য ওয়াল স্ট্রিট জার্নালের সদর দপ্তর এ সড়কেই অবস্থিত। কার্যত বিংশ শতাব্দীতে "ওয়াল স্ট্রিট" বিশ্ব অর্থনীতির তাপমান যন্ত্রে পরিণত হয়েছে। নিউ ইয়র্ক স্টক এক্সচেঞ্জ ছাড়াও বহু গুরুত্বপূর্ণ আর্থিক প্রতিষ্ঠান এই সড়ক অবস্থিত। এর মধ্যে রয়েছে আমেরিকান স্টক এক্সচেঞ্জ এবং ফেডারেল রিজার্ভ ব্যাংক। মার্কিন যুক্ত রাষ্ট্রের নিউ ইয়র্ক শহরের বাণিজ্য কেন্দ্র ম্যানহ্যাটানের দক্ষিণাংশে, হাডসন নদীর অদূরে, ওয়াল স্ট্রিট অবস্থিত। এটি মার্কিন যুক্তরাষ্ট্রের অর্থনীতিরও ভরকেন্দ্র বটে। উপনিবেশ স্থাপনকারী ওলন্দাজরা ১৬৫৩ খ্রিষ্টাব্দে ব্রিটিশ ও স্থানীয় আদিবাসীদের আক্রমণ প্রতিরোধের জন্য এই এলাকায় মাটির তৈরি রক্ষা প্রাচীর গড়ে তুলেছিল; তা থেকেই এ সড়কের নাম ওয়াল স্ট্রিট (প্রাচীর সড়ক) হয়েছে। ম্যানহ্যাটানের ব্রডওয়ে থেকে ইস্ট রিভার পর্যন্ত বিস্তৃত এই সড়কটি অপ্রশস্ত।

ওয়াল স্ট্রিট নিউ ইউর্কের প্রধান আর্থিক অঞ্চল যা নিউ ইয়র্ককে লন্ডনের প্রধান প্রতিযোগী হিসেবে বিশ্বের আর্থিক রাজধানীতে পরিণত করেছে।

## তথ্যসূত্র
 

## বহিঃসংযোগ

* New York Songlines: Wall Street, ওয়াল স্ট্রিটে ভার্চুয়াল ভ্রমণ

বিষয়শ্রেণী:মার্কিন যুক্তরাষ্ট্রের রাস্তা
বিষয়শ্রেণী:মার্কিন যুক্তরাষ্ট্র
অ্যাট্রাক্টাসপিডিডি

**অ্যাট্রাক্টাসপিডিডি** () হচ্ছে স্কোয়ামাটা বর্গভুক্ত সাপের একটি পরিবার। এটি পৃথিবীতে প্রাপ্ত বিষধর সাপ সমূহের চারটি পরিবারের একটি। এর আবাসস্থল মূলত আফ্রিকা এবং এশিয়ার মধ্যপ্রাচ্য। এখন পর্যন্ত এই পরিবারের ১২টি গণের কথা জানা গেছে।

## বিষ
অ্যাট্রাক্টাসপিডিডি পরিবারের বেশিরভাগ সাপ খুব একটা আক্রমণাত্মক নয়, এবং কার্যকরভাবে বিষপ্রয়োগেও সক্ষম নয়। এই ধরনের সাপের মাধ্যমে মৃত্যুর ঘটনাও খুব একটা বেশি নয়। যদিও *[[অ্যাট্রাক্টাসপিস মাইক্রোলেপিডোটা]]* () প্রজাতির কিছু বড় সাপ ও লম্বা গ্রন্থি বিশিষ্ট প্রজাতির দংশন বিপদজ্জনক হতে পারে।

## তথ্যসূত্র

## বহিঃসংযোগ

* 


বিষয়শ্রেণী:ধরন অনুযায়ী সাপ
কোবরা

**কোবরা** শব্দটি পর্তুগিজ, যেটি সাপকে বোঝানো হয়। এটি এলাপিডি পরিবারের, সাধারণত *নাজা* গণের বিষধর অনেক সাপ যাদের ফণা থাকে, যেমন গোখরা, কেউটে, মিশরীয় কোবরা, চীনা কোবরা ইত্যাদি। জীববিদ্যাগতভাবে কোবরা নয় কিন্তু ইংরাজি নামের মধ্যে কোবরা এসে গেছে এমন কিছু সাপ আছে যেমন কিং কোবরা বা শঙ্খচূড়।

## তথ্যসূত্র

বিষয়শ্রেণী:এলাপিডি
বিষয়শ্রেণী:ধরন অনুযায়ী সাপ
বিষয়শ্রেণী:সাপ
বিষয়শ্রেণী:খাদ্যশিকারী প্রাণী
শঙ্খিনী

**শঙ্খিনী** বা **ভোতালেজ কেউটে** বা **ডোরা কাল কেউটে** বা **ডোরা শঙ্খিনী** বা **শাঁখামুটি** বা **কোয়ালি** ( বৈজ্ঞানিক নাম: *Bungarus fasciatus* ) হচ্ছে এলাপিডি পরিবারভুক্ত এক প্রকার বিষধর সাপ। এটি *Bungarus* গণের আওতাভুক্ত। এই সাপের বিস্তৃতি দেখা যায় ভারতীয় উপমহাদেশ ও দক্ষিণ পূর্ব এশিয়ায়। এটি কেউটে সাপের ভেতরে সবচেয়ে দীর্ঘ এবং এটির সর্বোচ্চ দৈর্ঘ্য হতে পারে ।

## বর্ণনা
শঙ্খিনীদের সহজেই চিহ্নিত করা যায় তাদের সুপরিচিত কালোর মধ্যে হলুদ ডোরা দিয়ে। তবে হলুদের মধ্যে মাথা হতে লেজ পর্যন্ত সোজা কালো ডোরাও দেখে গেছে যদিও তা বিরল খুব। শঙ্খিনী/ডোরা কাল কেউটে  সাপের দৈর্ঘ্য ১৫০ সেমি, সর্বোচ্চ দৈর্ঘ্য ২২৫ সেমি পর্যন্ত উল্লেখ করা হয়েছে। সাপটি বেশ বড় হলেও সাপটির লেজের অংশটি ছোট ও ভোতা। সদ্য প্রস্ফুটিত অবস্থায় এদের দৈর্ঘ্য ২০ থেকে ৪০ সেমি উল্লেখ করা হয়েছে। এই সাপটি সাধারনত মানুষ দেখলে পালানোর চেষ্টা করে। মাথা ঝোপ বা মাটির মধ্যে লুকিয়ে রাখে। তখন ভোতা লেজটিকে অনেকে মাথা ভেবে ভুল করে।

## স্বভাব
শান্ত ও লাজুক স্বভাবের। সাধারণত মানুষ এড়িয়ে চলে। এমনকি বিরক্ত করলে শরীর পেঁচিয়ে মাথা শরীরের নিচে লুকিয়ে রাখে। বলা যায় মানুষের জন্য হুমকিস্বরুপ নয় মোটেও। তবে শিকারে বেশ দ্রুত। অন্য সাপ খায় বিশেষ করে  চন্দ্রবোড়ার মত বিষধর সাপগুলিও। কাল কেউটে সাপ সমতল ভূমির উন্মুক্ত স্থানে বাস করে। তবে পাহাড়ি জলস্রোতেও এদের দেখা যায়। এরা ধীর গতিসম্পন্ন এবং তীব্র বিষ ধারণ করে। স্ত্রী সাপ এপ্রিল মাসের মাঝামাঝি সময়ে ৪ থেকে ১৪টি ডিম দেয় এবং ডিমের পরিস্ফুটনকাল পর্যন্ত অপেক্ষা করে। ডিমের পরিস্ফুটনের জন্য ৬১ দিন সময় লাগে।

## বিস্তৃতি
বাংলাদেশ উদ্ভিদ ও প্রাণী জ্ঞানকোষে ডোরা কাল কেউটে সাপকে বাংলাদেশের আবাসিক সাপ হিসেবে ধরা হয়েছে। এ প্রজাতির সাপ বাংলাদেশের পার্বত্য চট্টগ্রাম এলাকায় ব্যাপক বিস্তৃত। এরা ভারত, নেপাল, ভুটান, মায়ানমার, চীন, থাইল্যান্ড, সিঙ্গাপুর, কম্বোডিয়া, লাওস, ম্যাকাও, ভিয়েতনাম, মালয়েশিয়া, ইন্দোনেশিয়া এবং ব্রুনেই অংশে পাওয়া যায়।

## অবস্থা
আইইউসিএন এটিকে বাংলাদেশে বিপন্ন এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

## তথ্যসূত্র

## বহিঃসংযোগ

* Integrated Taxonomic Information System - Bungarus fasciatus

বিষয়শ্রেণী:এলাপিডি
বিষয়শ্রেণী:বাংলাদেশের সরীসৃপ
বিষয়শ্রেণী:ভারতের সরীসৃপ
বিষয়শ্রেণী:মিয়ানমারের সরীসৃপ
বিষয়শ্রেণী:কম্বোডিয়ার সরীসৃপ
বিষয়শ্রেণী:চীনের সরীসৃপ
বিষয়শ্রেণী:ইন্দোনেশিয়ার সরীসৃপ
বিষয়শ্রেণী:লাওসের সরীসৃপ
বিষয়শ্রেণী:মালয়েশিয়ার সরীসৃপ
বিষয়শ্রেণী:থাইল্যান্ডের সরীসৃপ
বিষয়শ্রেণী:ভিয়েতনামের সরীসৃপ
বিষয়শ্রেণী:১৮০১-এ বর্ণিত প্রাণী
বিষয়শ্রেণী:ধরন অনুযায়ী সাপ
বিষয়শ্রেণী:এশিয়ার সাপ
বিষয়শ্রেণী:ব্রুনেইয়ের সরীসৃপ
বিষয়শ্রেণী:চীনের সাপ
বিষয়শ্রেণী:সিঙ্গাপুরের সরীসৃপ
বিষয়শ্রেণী:ভিয়েতনামের সাপ
বিষয়শ্রেণী:১৮০১-এ বর্ণিত সরীসৃপ
এলাপিডি

**এলাপিডি** (), বা **এলাপিড** হচ্ছে গ্রীষ্মমণ্ডলীয় ও নাতিশীতোষ্ণ অঞ্চলে প্রাপ্ত বিষধর সাপসমূহের একটি পরিবার। এর মূল বিস্তৃতি ভারত মহাসাগরীয় ও প্রশান্ত মহাসাগরীয় অঞ্চলে। এলাপিড (*Elapid*) শব্দটি এসেছে গ্রিক শব্দ  থেকে, যার বাংলা অর্থ *সমুদ্রের মাছ*; ইংরেজি: **। এদের আকৃতির একটি বিস্তৃত সীমা আছে, এবং সেটা মাত্র ১৮ সেন্টিমিটার দৈর্ঘের ড্রাইসডালিয়া (*Drysdalia*) থেকে ৬ মিটার লম্বা শঙ্খচূড়ও হতে পারে। এখন পর্যন্ত এই পরিবারভুক্ত ৬১টি গণ এবং ৩২৫টি প্রজাতি কথা জানা যায়

## ভূ-তাত্ত্বিক বিস্তৃতি
ভূ-পৃষ্ঠে ইউরোপ ব্যতীত সমগ্র গ্রীষ্মমণ্ডলীয় ও নাতিশীতোষ্ণ অঞ্চল জুড়েই এলাপিডি পরিবারভুক্ত সাপের বিস্তৃতি লক্ষ্য করা যায়। আর এই পরিবারভুক্ত সামুদ্রিক সাপসমূহ মূলত দেখা যায় ভারত মহাসাগর ও দক্ষিণ পশ্চিম প্রশান্ত মহাসাগরীয় অঞ্চলে। ব্যতিক্রমীভাবে এই পরিবারভুক্ত পেলামিস প্লাটুরাস (*Pelamis platura*) সাপের উপস্থিতি প্রশান্ত মহাসাগর পেরিয়ে মধ্য ও দক্ষিণ আমেরিকাতেও দেখা যায়।

## বিষ
থাম্ব|রাজ গোখরা হলো পৃথিবীর সর্ববৃহৎ বিষধর সাপ।
সকল এলাপিড-ই বিষধর এবং কিছু কিছু এলাপিডের বিষ মারণঘাতী। বিষ বেশিরভাগ ক্ষেত্রে নিউরোটক্সিক, এবং এটিকে ভাইপারের প্রোটিওলাইটিক বিষ থেকেও মারাত্মক ধরা হয়। এই পরিবারভুক্ত এবং সেই সাথে পৃথিবীর দীর্ঘতম সাপ শঙ্খচূড় বা রাজ গোখরা () যথেষ্ট দূরত্ব বজায় রেখে দংশন করতে পারে, এবং একটি দংশনে যথেষ্ট পরিমাণ বিষ আক্রান্তের শরীরে প্রবেশ করিয়ে দিতে সক্ষম। আরকটি প্রজাতি, ব্ল্যাক মাম্বাও () নিজেকে হুমকির সম্মুখীন মনে করলে মরণঘাতী দংশন করার ক্ষমতা রাখে। সেই সাথে ব্ল্যাক মাম্বা আফ্রিকার দীর্ঘতম, পৃথিবীর দ্বিতীয় দীর্ঘতম, এবং পৃথিবীর সবচেয়ে দ্রুতগামী এবং আক্রমণাত্বক সাপ হিসেবে স্বীকৃত। অনেক বিশেষজ্ঞই এলাপিডি পরিবারভুক্ত এই সাপ দুটিকে বিশ্বের সবচেয়ে বিপজ্জনক সাপ বলে অভিহিত করেছেন। এছাড়াও এলাপিড পরিবারভুক্ত আরো দুটি সাপ সারা বিশ্বেই যথেষ্ট বিখ্যাত। এর একটি হচ্ছে ইনল্যান্ড টাইপ্যান (); যা ভূমিতে অবস্থিত বিশ্বের সবচেয়ে বিষধর সাপ। এবং আরো আছে সামুদ্রিক সাপ হাইড্রোফিস বেলচেরি (), যা জল-স্থল নির্বিশেষে পৃথিবীতে প্রাপ্ত সবচেয়ে বিষধর সাপ হিসেবে প্রমাণিত।

## তথ্যসূত্র


বিষয়শ্রেণী:ধরন অনুযায়ী সাপ
বিষয়শ্রেণী:বিষধর সাপ
ভাইপারিডি

**ভাইপারিডি** (), যা **ভাইপার** বা **ভাইপারিডস** নামেও পরিচিত। এটি পৃথিবীতে প্রাপ্ত বিষধর সাপসমূহের চারটি পরিবারের একটি। অ্যান্টার্কটিকা, অস্ট্রেলিয়া, নিউ জিল্যান্ড, আয়ারল্যান্ড, মাদাগাস্কার, হাওয়াই, এবং আর্কটিক মেরুবৃত্তীয় অঞ্চল ব্যতীত সারা বিশ্ব জুড়েই এটির বিস্তৃতি লক্ষ্য করা যায়। এই পরিবারভুক্ত প্রায় সকল সাপেরই লম্বা ও কার্যকারী বিষদাঁত আছে, যা আক্রান্তের দেহে বিষ প্রবেশের সময় গভীরভাবে দাঁত ফোটাতে পারে। এখন পর্যন্ত এই পরিবারের চারটি উপ-পরিবার পাওয়া যায়।

## বর্ণনা
সমস্ত ভাইপারিডের তুলনামূলকভাবে দীর্ঘ সলোনোগ্লাইফাস (ফাঁকা) বিষদাঁত রয়েছে যা চোখের ঠিক পেছনের দিকে উপরের চোয়ালের পিছনের দিকে অবস্থিত গ্রন্থিগুলি থেকে বিষ প্রয়োগ করতে ব্যবহৃত হয়। দুটি বিষদাঁতের প্রতিটি মুখের সামনের দিকে একটি সংক্ষিপ্ত ম্যাক্সিলারি হাড়ের উপরে থাকে যা পিছন দিকে ঘুরতে পারে। স্বাভাবিক অবস্থায় বিষদাঁতগুলি মুখের উপরের চোয়ালে একটি ঝিল্লীবেষ্টিত খাপের মধ্যে ভাঁজ হয়ে থাকে। ঘূর্ণন ব্যবস্থাটি খুব লম্বা বিষদাঁতগুলি তুলনামূলকভাবে ছোট মুখে জায়গা করে নিতে সাহায্য করে। বাম এবং ডান পাশের বিষদাঁতগুলি একসাথে বা স্বাধীনভাবে ঘোরানো যায়। আক্রমণের সময় মুখটি প্রায় ১৮০ ডিগ্রী খুলতে পারে এবং ম্যাক্সিলাটি আরও ঘন হয়ে বিষদাঁতগুলি যথাসম্ভব দেরীতে বের করে যাতে ক্ষয়ক্ষতি না ঘটে।

## ভৌগোলিক বিস্তৃতি
ভাইপারিডি পরিবারভুক্ত সাপের বিস্তৃতি দেখা যায় আমেরিকা, আফ্রিকা ও ইউরেশিয়া অঞ্চলে। আমেরিকায় দক্ষিণ কানাডা থেকে দক্ষিণ দিকে যুক্তরাষ্ট্র, মেক্সিকো, মধ্য আফ্রিকা, এবং দক্ষিণ আমেরিকার আর্জেন্টিনা পর্যন্তও এ সাপ দেখতে পাওয়া যায়। আফ্রিকা হয়ে ইউরেশীয় অঞ্চলে ও স্পেন, ইংল্যান্ড, পশ্চিমের স্ক্যান্ডিনেভীয় অঞ্চলসমূহে, আর্কটিক মেরুবৃত্তীয় অঞ্চল, পূর্বের ওখট্‌স্ক সাগরীয় অঞ্চল, আরবীয় সমভূমি, ভারত, এবং উপকূলীয় দক্ষিণ-পূর্ব এশিয়া (জাভা, সেলেবেস, ফিলিপাইন) সহ বিস্তীর্ণ এলাকা জুড়ে এই সাপের বিচরণ লক্ষ্য করা যায়। পৃথিবীতে অ্যান্টার্কটিকা ও অস্ট্রেলিয়া ব্যতীত সমস্ত মহাদেশগুলোতেই ভাইপারিডি পরিবারভুক্ত সাপের অস্তিত্ব আছে।

## তথ্যসূত্র

বিষয়শ্রেণী:ভাইপারিডি
সামুদ্রিক সাপ

**সামুদ্রিক সাপ** () হচ্ছে এক প্রকার বিষধর এলাপিড সাপ, যারা তাদের জীবনের পুরোটা বা বেশিরভাগ সময় সমুদ্রে কাটায়। যদিও স্থলজ সাপ থেকে এদের উৎপত্তি ও বিকাশ, তবুও এদের সবাই তাদের সম্পূর্ণ জীবনটাই সমুদ্রের জলজ পরিবেশে কাটিয়ে দেয়, এবং তারা কখনোই স্থলভাগে আসে না। ব্যতীক্রমতা ঘটে শুধু লেটিকডা গণের () ক্ষেত্রে। এই গণের সাপসমূহের পূর্ববংশধরদের বৈশিষ্ট্য সমুন্নত রয়েছে, এবং তারা তাদের জীবনের স্বল্প একটি ভাগ স্থলভাগে কাটায়। ভারত ও প্রশান্ত মহাসাগরের উষ্ণ সমুদ্র স্রোতের অঞ্চলে সামুদ্রিক সাপের বিস্তৃতি লক্ষ্য করা যায়। এদের সবারই প্যাডেলর বা পা-দানির মতো লেজ রয়েছে, এবং অনেকের রয়েছে পার্শ্বীয় প্রতিসাম্য শরীর, যা অনেকটা সামুদ্রিক বাইন মাছের সাথে সাদৃশ্যপূর্ণ। সামুদ্রিক সাপের মাছের মতো ফুলকা নেই, তাই শ্বসনকার্য সম্পাদনের জন্য তাদের নিয়মিত পানির ওপরে উঠে আসতে হয়। জলজ এবং বায়ু শ্বাস-প্রশ্বাসযোগ্য মেরুদণ্ডীদের মধ্যে এরা অন্যতম। সামুদ্রিক সাপের মধ্যে কিছু সাপ ও তাদের প্রজাতিসমূহ বিশ্বের সবচেয়ে বিষধর হিসেবে স্বীকৃত। এদের মধ্যে কিছু আছে যারা আচরণগতভাবে যথেষ্ট শান্তিপ্রিয়, নিরীহ, এবং শুধুমাত্র তখনই দংশন করে যখন তারা নিজেদেরকে হুমকির সম্মুখীন মনে করে। এছাড়া বাকি প্রজাতিগুলো অনেক বেশি আক্রমণাত্মক। এখন পর্যন্ত সামুদ্রিক সাপের অন্তর্ভুক্ত ১৭টি গণ এবং ৬২টি প্রজাতি পাওয়া গেছে।

## তথ্যসূত্র

বিষয়শ্রেণী:বিষধর সাপ
বিষয়শ্রেণী:সামুদ্রিক সাপ
বিষয়শ্রেণী:সাপ
ফাদার খ্রিষ্টমাস

[right|250px|thumb| জোসিয়া কিং-এর ''দি এক্সামিনেশন অ্যান্ড ট্রায়াল অফ ফাদার খ্রিষ্টমাস'' (১৬৮৬) গ্রন্থের অংশবিশেষ; ইংল্যান্ডে পবিত্র দিন হিসেবে [বড়দিন|বড়দিনের পুনর্বহালের অব্যবহিত পরে প্রকাশিত।]]

**ফাদার খ্রিষ্টমাস** (ইংরেজি: **Father Christmas**) একাধিক ইংরেজি-ভাষী দেশে ব্যবহৃত বড়দিন-সংক্রান্ত প্রতীকী চরিত্রটির নাম। অন্যান্য একাধিক দেশে আবার একই নামের (বিভিন্ন ভাষায়) সমরূপ চরিত্রের উপস্থিতি লক্ষ্য করা যায়; যেমন: ফ্রান্সে *Père Noël*, স্পেনে *Papá Noel*, মালটায় *il-Krismis Fader*, ব্রাজিলে *Papai Noel*, পর্তুগালে *Pai Natal*, ইতালিতে *Babbo Natale* এবং রোমানিয়ায় *Moş Crăciun*। বিগত শতাব্দীগুলিতে ইংরেজ ফাদার খ্রিষ্টমাস **ওল্ড ফাদার খ্রিষ্টমাস**, **স্যার খ্রিষ্টমাস** ও **লর্ড খ্রিষ্টমাস** নামেও পরিচিত ছিলেন।

ফাদার খ্রিষ্টমাস বড়দিনের আনন্দ-উচ্ছ্বাসের প্রতীক; তবে তিনি উপহার প্রদানকারী নন; এমনকি শিশুদের সঙ্গেও তার বিশেষ কোনো যোগ নেই। চার্চ-ইতিহাসের প্রাক-আধুনিক উপহার-প্রদানকারী চরিত্র হলেন *[[সেন্ট নিকোলাস]]*। *[[সিন্টারক্লাস]]* ও তার উপকথা ফাদার খ্রিষ্টমাসের ব্রিটিশ চরিত্রটির সঙ্গে মিশে গিয়ে আমেরিকানদের কাছে *[[সান্টাক্লজ]]* নামে পরিচিত হয়েছে। সান্টাক্লজের মতো ফাদার খ্রিষ্টমাসও প্রাচীন বিশ্বাস ওডেনের (নর্সদের নিকট ওডিন) সঙ্গে সম্পর্কযুক্ত।

ইংরেজি-ভাষী বিশ্বের "ফাদার খ্রিষ্টমাস" নামক চরিত্রটি মার্কিন যুক্তরাষ্ট্রের সান্টাক্লজ চরিত্রটি সৃজনের মূল অনুপ্রেরণা। যুক্তরাজ্য ও অন্যান্য অঞ্চলে এখন অনেকেই এই দুই চরিত্রকে পরস্পরের পরিপূরক মনে করেন। যদিও "ফাদার খ্রিষ্টমাস" ও "সান্টাক্লজ" নামক চরিত্রদুটি এখন কার্যত পরস্পর থেকে অবিচ্ছেদ্য হয়ে উঠেছে, তবু এদের উৎস ঐতিহাসিকভাবে ভিন্ন এবং সেই কারণেই এরা একক ব্যক্তিত্ব নন। সি. এস. লুইস ও জে. আর. আর. টলকিন প্রমুখ অ-আমেরিকান লেখকবৃন্দ আবার সান্টাক্লজের বদলে ফাদার খ্রিষ্টমাসের ঐতিহাসিক চরিত্রটিই গ্রহণ করেছেন।

## তথ্যসূত্র

বিষয়শ্রেণী:বড়দিন চরিত্র
বিষয়শ্রেণী:খ্রিষ্টীয় লোককথা
বিষয়শ্রেণী:সান্টাক্লজ
বিষয়শ্রেণী:ইংরেজি লোককথা
হ্যামবার্গার

**হ্যামবার্গার** (ইংরেজি: hamburger) (**বীফ বার্গার**, **বার্গার স্যান্ডউইচ**, **বার্গার** বা **হ্যামবুর্গ** নামেও পরিচিত) বা **বার্গার** (burger) হচ্ছে একপ্রকার স্যান্ডউইচ সদৃশ খাবার যা দুই প্রস্থ রুটির মধ্যে রান্না করা কিমা মাংস দিয়ে তৈরি করা হয়। মাংস হিসেবে সাধারণত গরু ব্যবহার করা হলেও শূকর, টার্কি, বা বিভিন্ন রকম মাংসের মিশ্রণ ব্যবহার করা হয়। বাংলাদেশে বার্গারে মাংস হিসেবে প্রধানত ব্যবহৃত হয় মুরগী ও গরুর মাংস, এছাড়া কিছু কিছু স্থানে খাসী, অর্থাৎ ছাগলের মাংসের চলও দেখা যায়। বার্গারের রুটি বা বান তৈরিতে প্রধানত গমের আটা ব্যবহৃত হয়। এছাড়া রুটি হিসেবে বানের বদলে সাধারণ দু প্রস্থ পাউরুটির ব্যবহারও স্বীকৃত। হ্যামবার্গার তৈরি ও পরিবেশনে প্রায়ই সময়ই যে উপাদানগুলো ব্যবহৃত হয় তা হচ্ছে, লেটুস, টমেটো, পেঁয়াজ, শসা, পনির, এবং সস, যেমন: মাস্টার্ড, মেয়নেজ, এবং টমেটো কেচাপ। এই তিন ধরনের সস এবং অন্যান্য উপকরণ গ্রহণ করা সম্পূর্ণ ক্রেতার ইচ্ছার ওপর নির্ভরশীল।

## ব্যুৎপত্তি

"হ্যামবার্গার" শব্দটি এসেছে জার্মানির দ্বিতীয় বৃহত্তম শহর হ্যামবুর্গ থেকে। সেখান থেকে এক সময় প্রচুর মানুষ অভিবাসী হিসেবে যুক্তরাষ্ট্রে পাড়ি জমিয়েছিলো। জার্মান ভাষায় "Burg" অর্থ "দূর্গ", আগে এর দ্বারা শহর/উপশহর বোঝানো হতো। বুর্গার অর্থ বুর্গ শহর থেকে যিনি এসেছেন, অর্থাৎ লন্ডন থেকে আসা ব্যক্তিকে যেমন লন্ডনার বলা হয়। জার্মান ভাষায় "হ্যামবার্গার" একটি বর্ণনামূলক বিশেষ্য হিসেবেও ব্যবহৃত হতে পারে, যার অর্থ হ্যামবুর্গ থেকে আগত কোনো বস্তু।

## ইতিহাস

## আবিষ্কারের দাবি

#### চার্লি ন্যাগ্রিন

#### অটো কুয়েস

#### অস্কার ওয়েবার বিলনি

#### ফ্রাঙ্ক ও চার্লস ম্যানচেস

#### ফ্লেচার ডেভিস

#### অন্যান্য হ্যামবার্গার-কাবাবের দাবি

### প্রারম্ভিক প্রধান বিক্রেতারা

### আজকের হ্যামবার্গার

## প্রকারভেদ

### মার্কিন যুক্তরাষ্ট্র এবং কানাডা

### মেক্সিকো

### যুক্তরাজ্য এবং আয়ারল্যান্ড

### অস্ট্রেলিয়া এবং নিউজিল্যান্ড

### চীন

### জাপান

### অন্যান্য দেশে

## আরও দেখুন

* বনরুটি
* চিজবার্গার
* স্যান্ডউইচ

## তথ্যসূত্র

## আরও পড়ুন
* Barber, Katherine, editor (2004). *The Canadian Oxford Dictionary*, second edition. Toronto, Oxford University Press. .
* History and origins of the hamburger
*
*
*

## বহিঃসংযোগ
* 
* 
* কীভাবে বাসায় বার্গার তৈরি করবেন
* [বিল্ড আ বেটার বার্গার [রেসিপি] প্রতিযোগিতা — পুরস্কার জয়ী গর্মেট হ্যামবার্গার তৈরির রেসিপি]

বিষয়শ্রেণী:স্যান্ডউইচ
বিষয়শ্রেণী:হ্যামবার্গার
বিষয়শ্রেণী:জার্মান রন্ধনশৈলী
বিষয়শ্রেণী:মার্কিন রন্ধনশৈলী
বিষয়শ্রেণী:মার্কিন স্যান্ডউইচ
বিষয়শ্রেণী:জাতীয় পদ
বিষয়শ্রেণী:ঝটপট খাবার
বিষয়শ্রেণী:জার্মান স্যান্ডউইচ
মায়োত

**মায়োত** (ফরাসি: Mayotte, [majɔt]; শিমাওর (সোয়াহিলি আঞ্চলিক ভাষা): *Maore*, ; মালাগাসি: *Mahori*), ফ্রান্সের একটি যৌথ বিভাগ যা সাগরের মাঝে দুইটি দ্বীপ নিয়ে গঠিত হয়েছে, বড় ভূমি ("Grande Terre") এবং ছোট ভূমি ("Petite Terre")। এটি ভারত মহাসাগরের মোজাম্বিক খালের উত্তরে মাদাগাস্কার এবং মোজাম্বিকের উত্তর অংশের মধ্যে অবস্থিত।

## তথ্যসূত্র

## বহিঃসংযোগ
* IleMayotte.com The Mayotte Portal (in French and English)
* Mayotte at *WorldStatesmen.org*
* 
* 

* Comité du tourisme de Mayotte Official tourism website 
* "Voyages...Visages" - Another way of travelling and seeing
*  Analysis of the linguistic situation on Mayotte 

বিষয়শ্রেণী:১৯৭৪-এ আফ্রিকায় প্রতিষ্ঠিত
বিষয়শ্রেণী:ইউরোপীয় ইউনিয়নের দূরতম অঞ্চল
বিষয়শ্রেণী:আফ্রিকার দ্বীপ
বিষয়শ্রেণী:ফ্রান্সের রেজিওঁ (প্রশাসনিক অঞ্চল)
বিষয়শ্রেণী:১৯৭৪-এ প্রতিষ্ঠিত রাষ্ট্র ও অঞ্চল
বিষয়শ্রেণী:ইউরোপীয় ইউনিয়নের বিশেষ অঞ্চল
বিষয়শ্রেণী:মোজাম্বিক চ্যানেল
বিষয়শ্রেণী:বিরোধপূর্ণ দ্বীপ
বিষয়শ্রেণী:কমোরোস দ্বীপপুঞ্জ
বিষয়শ্রেণী:মায়োত
বিষয়শ্রেণী:ফরাসি ভাষী দেশ ও অঞ্চল
বিষয়শ্রেণী:ভারত মহাসাগরের দ্বীপ রাষ্ট্র
বিষয়শ্রেণী:দক্ষিণ-পূর্ব আফ্রিকার রাষ্ট্র
বিষয়শ্রেণী:পূর্ব আফ্রিকার রাষ্ট্র
বিষয়শ্রেণী:পুনঃসংযোজনবাদ
সেন্ট হেলেনা

**সেন্ট হেলেনা** (ইংরেজি: Saint Helena, উচ্চারণ /ˌseɪnt həˈliːnə/ *saint hə-lee-nə*), কন্সন্টাটিনোপলের সেন্ট হেলেনা নামে নামকরণ করা হেয়েছ, যা দক্ষিণ আটলান্টিক মহাসাগরের একটি আগ্নেয়গিরি দ্বীপ। এটি ১৫°৫৫' দক্ষিণ অক্ষাংশ এবং ৫°৪২' পশ্চিম দ্রাঘিমাংশের মধ্য আটলান্টিক সাগর দক্ষিণ এবং অ্যাঙ্গোলার উপকূল থেকে প্রায় ১৯০০ কিলোমিটার দূরত্বে অবস্থান করছে।

এটি ১৫০২ সালে পর্তুগিজদের মাধ্যমে আবিষ্কার হয়েছে। এই সময় দ্বীপটিতে কোন বসতি ছিল না। দ্বীপটি পৃথিবীর সব চেয়ে প্রাচীন দ্বীপ ছিল এবং অনেক শতাব্দী ধরে এটি ইউরোপ থেকে এশিয়া এবং দক্ষিণ আফ্রিকার নৌকার জন্য কৌশলগত গুরত্বপূর্ণ ছিল। একে 
ব্রিটিশদের দ্বারা নির্বাসন দ্বীপ হিসেবে ব্যবহার করা হতো।

১৮১৫ সালে ওয়াটারলুর যুদ্ধে পরাজিত হওয়ার পর নেপোলিয়নকে এই দ্বীপে নির্বাসন দেওয়া হয়। ১৮২১ সালে এই দ্বীপেই মৃত্যুবরণ করেন নেপোলিয়ন। এই দ্বীপে অন্তরীণ থাকাকালে তিনি বই পড়া, বাগান করা আর নিজের স্মৃতি রোমন্থন করে সময় কাটাতেন। মৃত্যুর সময় তার বয়স ছিল ৫১ বছর।

## তথ্যসূত্র

## বহিঃসংযোগ
* The Official Government Website of Saint Helena
* The Official Government Website of Ascension Island
* The Official Tristan da Cunha Website
* 
* 
* 

* Saint Helena Travel Guide from Travellerspoint
* The Official Website for St Helena Tourism
* Saint Helena Herald
* Webcam showing Jamestown
* The first website on St Helena&nbsp;— since 1995
* The Friends of St Helena – a UK society
* The St Helena Institute – Dedicated to St Helena and Dependencies research since 1997
* Google Satellite View (incomplete image as of April 2009)

বিষয়শ্রেণী:রাষ্ট্র
বিষয়শ্রেণী:আফ্রিকা
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:পশ্চিম আফ্রিকা
বিষয়শ্রেণী:১৬৫৯-এ প্রতিষ্ঠিত রাষ্ট্র ও অঞ্চল
গঙ্গা নদী শুশুক

**গঙ্গা নদীর শুশুক হল** ( বৈজ্ঞানিক নাম: *Platanista gangetica gangetica*) ভারত, বাংলাদেশ ও নেপালে প্রাপ্ত স্বাদু জলের শুশুক বা ডলফিনের একটি প্রজাতি । এ শুশুকপ্রজাতি প্রাথমিকভাবে গঙ্গা নদী ও ব্রহ্মপুত্র নদ এবং বাংলাদেশ ও নেপালের মাঝে প্রবাহিত তাদের শাখানদীগুলোতে দেখা যায়। বাংলাদেশে পদ্মা নদীতে গঙ্গা নদী শুশুকের অস্তিত্ব খুব কম হলেও মাঝে মাঝে তা দেখা যায়। ভারত সরকার গঙ্গা নদীর শুশুককে জাতীয় জলচর প্রাণী হিসেবে স্বীকৃতি দিয়েছে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## তথ্যসূত্র

## বহিঃসংযোগ

* শুশুক: বাংলাদেশের স্বাদুপানির বিপন্ন স্তন্যপায়ী
* US National Marine Fisheries Service Indus River Dolphin web page
* Video of 10 Dolphin Sitings by Humbal 
* ARKive - images and movies of the ganges river dolphin ''(Platanista gangetica)''
* Convention on Migratory Species page on the Ganges River Dolphin
* Walker's Mammals of the World Online - Ganges River Dolphin 
* World Wide Fund for Nature (WWF) - species profile for the Ganges River dolphin
* WDCS: dolphins and whales of west indi ocean 

বিষয়শ্রেণী:স্তন্যপায়ী প্রাণী
বিষয়শ্রেণী:এশিয়ার প্রাণিকুল
বিষয়শ্রেণী:নদীবাসী প্রাণী
বিষয়শ্রেণী:বাংলাদেশের স্তন্যপায়ী
বিষয়শ্রেণী:১৮০১-এ বর্ণিত স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:নেপালের স্তন্যপায়ী
বিষয়শ্রেণী:ভারতের জাতীয় চিহ্ন
সন্তোষ চন্দ্র ভট্টাচার্য

**সন্তোষচন্দ্র ভট্টাচার্য** (৩ আগস্ট ১৯১৫ - ১৪ ডিসেম্বর ১৯৭১) ঢাকা বিশ্ববিদ্যালয়ের ইতিহাস বিভাগের একজন শিক্ষক ছিলেন এবং তিনি বাংলাদেশের মুক্তিযুদ্ধের একজন শহীদ বুদ্ধিজীবী। বাংলাদেশের মুক্তিযুদ্ধের সময় পাকিস্তানের আত্মসমর্পণের পূর্বে বহু বুদ্ধিজীবীর সঙ্গে তিনিও পাক হানাদারদের হাতে নিহত হন।

## জন্ম ও শিক্ষাজীবন
১৯১৫ সালের ৩০শে আগস্ট তিনি ঢাকা জেলার নবাবগঞ্জ উপজেলায় এক ব্রাহ্মণ পরিবারে জন্মগ্রহণ করেন। সন্তোষচন্দ্র ভট্টাচার্য ঢাকা বিশ্ববিদ্যালয় থেকে ১৯৩৭ সালে ইতিহাসে সম্মানের সাথে ব্যাচেলর অব আর্টস এবং ১৯৩৮ সালে একই শিক্ষা প্রতিষ্ঠান থেকে মাস্টার্স ডিগ্রি সম্পন্ন করেন। উভয় পরীক্ষায় তিনি প্রথম শ্রেণীতে প্রথম হয়েছিলেন।

## কর্মজীবন
১৯৩৯ সালে তিনি জগন্নাথ কলেজ এ প্রভাষক হিসেবে তার কর্মজীবন শুরু করেন এবং সেখানে ১৯৪৯ সাল পর্যন্ত পড়িয়েছেন। এরপর তিনি ঢাকা বিশ্ববিদ্যালয়ে বয়োঃজ্যেষ্ঠ প্রভাষক হিসেবে যোগ দেন এবং মৃত্যু পর্যন্ত সেখানেই কর্মরত ছিলেন। সংস্কৃত ভাষায় পণ্ডিত এই গুণী বাংলা এবং ভারত উপমহাদেশের ইতিহাস সম্পর্কে বিশেষজ্ঞ ছিলেন। তিনি এক সময় ঢাকা বিশ্ববিদ্যালয়ের জগন্নাথ হলের প্রভোষ্ট হিসেবে দায়িত্ব পালন করেছেন।

## পুরস্কার ও সম্মাননা

## হত্যা
১৯৭১ সালের ১৪ই ডিসেম্বর দুপুরবেলা মাইক্রবাস নিয়ে কয়েকজন ছাত্র এসে সন্তোষচন্দ্র ভট্টাচার্যকে বলে "স্যার আমাদের সাথে যেতে হবে"। তাকে চোখ বাধা অবস্থায় বর্তমান মীরপুর শহীদ মিনারে নিয়ে গিয়ে হত্যা করা হয়। সন্তোষচন্দ্রর লাশ যখন পাওয়া যায় তখন তার মুখের ভিতর কোন দাঁত ছিল না, মাথায় কোন চুলও ছিল না। 

## বুদ্ধিজীবী হত্যার রায়
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে সন্তোষচন্দ্রসহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।

## তথ্যসূত্র

## বহিঃসংযোগ
* শহীদ বুদ্ধিজীবীদের উপর ডেইলী স্টারের রিপোর্ট, ডিসেম্বর ১৪, ২০০৯
* বাংলাপিডিয়ায় সন্তোষচন্দ্র ভট্টাচার্য সম্পর্কে ভুক্তি

বিষয়শ্রেণী:১৯১৫-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:ঢাকার ব্যক্তি
ওয়ারিদ বাংলাদেশ

**ওয়ারিদ টেলিকম লিমিটেড** ইউএই ভিত্তিক ধাবি গ্রুপের একটি অঙ্গপ্রতিষ্ঠান এবং বাংলাদেশের একটি জিএসএম ভিত্তিক মোবাইল টেলিকম অপারেটর। ২০০৫ সালে বাংলাদেশ সরকারের সাথে ১ বিলিয়ন ইউএস ডলার বিনিয়োগের সমঝোতা স্মারক স্বাক্ষর করার মাধ্যমে বাংলাদেশে ওয়ারিদের যাত্রা শুরু। ১০ মে, ২০০৭ সালে ৬১ টি জেলায় নেটওয়ার্ক কভারেজ প্রদানের মাধ্যমে এবং ৭০% জনসমষ্টিকে ঘিরে এর আনুষ্ঠানিক যাত্রা শুরু হয়।

বর্তমানে ওয়ারিদ টেলিকম ৬৪টি জেলা শহরে এর নেটওয়ার্ক কভারেজ বিস্তৃত করেছে। মোট গ্রাহক সংখ্যা ২৯.৫৪ মিলিয়ন এবং ছয়টি মোবাইল টেলিকম অপারেটরের মধ্যে এর অবস্থান চতুর্থ। ২০১০ সালে ওয়ারিদ এদেশ থেকে ব্যবসা গুটিয়ে নেয়। ২০১০ সালের জানুয়ারী মাসে ভারতীও এয়ারটেল, এর ৭০% শেয়ার কিনে নেয়। বর্তমানে এর মালিক এয়ারটেল। ২০১৬ সালে এয়ারটেল বাংলাদেশ কোম্পানি টি বিলুপ্ত করা হয় এবং এয়ারটেল এর কার্যক্রম রবি আজিয়াটা লিমিটেড এর সাথে একীভুত করা হয়।
বর্তমানে এয়ারটেল ব্র্যান্ড টি রবি আজিয়াটা লিমিটেড দ্বারা পরিচালিত হচ্ছে।

## বিক্রয়
২০১০ সালে ওয়ারিদ টেলিকম তার ৭০ শতাংশ শেয়ার ভারতের ভারতী এয়ারটেল লিমিটেডের কাছে ৩০০ মিলিয়ন মার্কিন ডলারে বিক্রি করে দেয়। বাংলাদেশ টেলিযোগাযোগ নিয়ন্ত্রণ কমিশন ২০১০ সালের ৪ জানুয়ারি চুক্তিটি অনুমোদন করে।

পরে ভারতী এয়ারটেল লিমিটেড, ওয়ারিদ বাংলাদেশ এবং এর বোর্ড পরিচালনার নিয়ন্ত্রণ গ্রহণ করে এবং ২০১০ সালের ২০ ডিসেম্বর নিজস্ব এয়ারটেল ব্র্যান্ডের অধীনে ওয়ারিদ বাংলাদেশকে পুনরায় ব্র্যান্ডিং করে।

২০১৩ সালের মার্চ মাসে ওয়ারিদ টেলিকম তার অবশিষ্ট ৩০% শেয়ার ভারতী এয়ারটেলের সিঙ্গাপুর ভিত্তিক সংস্থা ভারতী এয়ারটেল হোল্ডিংস প্রাইভেট লিমিটেডের কাছে বিক্রি করে দেয়।
২০১৬ সালে এয়ারটেল বাংলাদেশ কোম্পানি টি বিলুপ্ত করা হয় এবং এয়ারটেল এর কার্যক্রম রবি আজিয়াটা লিমিটেড এর সাথে একীভুত করা হয়।
বর্তমানে এয়ারটেল ব্র্যান্ড টি রবি আজিয়াটা লিমিটেড দ্বারা পরিচালিত হচ্ছে।

## তথ্যসূত্র

বিষয়শ্রেণী:বাংলাদেশের মোবাইল ফোন কোম্পানি
বিষয়শ্রেণী:২০০৫-এ বাংলাদেশে প্রতিষ্ঠিত
বিষয়শ্রেণী:২০১০-এর অধিগ্রহণ ও একত্রীকরণ
ব্যাংকক ডেঞ্জারাস (২০০৮-এর চলচ্চিত্র)

***ব্যাংকক ডেঞ্জারাসা*** () হচ্ছে ২০০৮ সালে মুক্তিপ্রাপ্ত একটি অপরাধ চলচ্চিত্র। এটির চিত্রনাট্য লিখেছেন ও পরিচালনা করেছেন প্যাং ভ্রাতৃদ্বায়, এবং মূল ভূমিকায় অভিনয় করেছেন অভিনেতা নিকোলাস কেজ। এটি একই নামের ও পরিচালকের নির্মিত ১৯৯৯ সালে মুক্তিপ্রাপ্ত ছবিটির পুনঃনির্মাণ। এটি একটি থাই চলচ্চিত্র, যার পুনঃনির্মাণ স্বত্ত্ব কিনে নিয়েছে নিকোলাস কেজের প্রযোজনা প্রতিষ্ঠান স্যাটার্ন ফিল্মস। এটি ব্যাংককে "বিগ হিট ইন ব্যাংকক" নামে পরিচিত, এবং সেই সাথে "টাইম টু কিল" নামেও। থাইল্যান্ডের রাজধানী ব্যাংককে ২০০৬ সালের আগস্ট মাসে এ ছবির চিত্রায়নের কাজ শুরু হয়।

এই ছবি নির্মাণে অর্থসংস্থান করে ইনিশিয়াল এন্টারটেইনমেন্ট গ্রুপ। এই সংস্থা লায়ন্স গেটের সাথে যৌথভাবে ছবিটির উত্তর আমেরিকা পরিবেশন স্বত্ত্ব ক্রয় করে। ৫ সেপ্টেম্বর, ২০০৮-এ চলচ্চিত্রটি উত্তর আমেরিকায় মুক্তি পায়।

## তথ্যসূত্র

## বহিঃসংযোগ
* ''ব্যাংকক ডেঞ্জারাস'' - প্রাতিষ্ঠানিক ওয়েবসাইট
* 
* 
* 
* 

বিষয়শ্রেণী:২০০৮-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:থাই চলচ্চিত্র
বিষয়শ্রেণী:প্রাগের পটভূমিতে চলচ্চিত্র
বিষয়শ্রেণী:মার্কিন অপরাধমূলক রোমাঞ্চকর চলচ্চিত্র
বিষয়শ্রেণী:থাইল্যান্ডে ধারণকৃত চলচ্চিত্র
বিষয়শ্রেণী:২০০৮-এর অ্যাকশন থ্রিলার চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বিষয়শ্রেণী:চেক প্রজাতন্ত্রে ধারণকৃত চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র
উত্তর আয়ারল্যান্ড

থাম্ব|স্টর্মমন্ট, বেলফাস্টে সংসদ ভবন, বিধানসভার আসন
**উত্তরী আয়ারল্যান্ড** ( ; আলস্টার-স্কট্‌স: **) যুক্তরাজ্যের অন্তর্গত একটি দেশ, প্রদেশ বা অঞ্চল। আয়ারল্যান্ড দ্বীপের উত্তর-পূর্বে অবস্থিত এই অঞ্চলটির দক্ষিণ ও পশ্চিমদিকে আয়ারল্যান্ড প্রজাতন্ত্রের সঙ্গে সীমান্ত রয়েছে। ২০১১ সালে এর জনসংখ্যা ছিল ১,৮১০,৮৬৩, যা দ্বীপটির মোট জনসংখ্যার ৩০% এবং যুক্তরাজ্যের মোট জনসংখ্যার ৩%। গুড ফ্রাইডে চুক্তির অংশ হিসেবে উত্তর আয়ারল্যান্ড আইন ১৯৯৮ দ্বারা প্রতিষ্ঠিত উত্তর আয়ারল্যান্ড আইনসভা (যা স্টরমন্ট হিসেবে পরিচিত) উন্নয়ন নীতিনির্ধারণ সংক্রান্ত বিষয়াবলির দায়িত্ব পালন করে, এছাড়া অন্যান্য ক্ষেত্র ব্রিটিশ সরকারের নিয়ন্ত্রণে থাকে। উত্তর আয়ারল্যান্ড প্রজাতন্ত্রী আয়ারল্যান্ডের সঙ্গে বিভিন্ন ক্ষেত্রে সহযোগিতা করে থাকে এবং চুক্তিমতে প্রজাতন্ত্রী আয়ারল্যান্ড “দুই সরকারের মধ্যে বিদ্যমান মতভেদসমূহ নিষ্পত্তি করতে দৃঢ়প্রতিজ্ঞ” থেকে উত্তর আয়ারল্যান্ডের নিকট “মতামত ও প্রস্তাব পেশ” করার ক্ষমতা রাখে।

## ভৌগোলিক উৎপাত্ত
থাম্ব|উত্তর আয়ারল্যান্ডের ঐতিহ্যবাহী প্রশাসনিক এলাকাসমূহ|বাম
উত্তর আয়ারল্যান্ড বেশিরভাগ বরফ যুগের জন্য এবং পূর্ববর্তী বহু উপলক্ষে আইস শীট দ্বারা আচ্ছাদিত ছিল, যার উত্তরাধিকার কাউন্টি ফারমানাগ, আর্মাগ, এন্ট্রিমে এবং বিশেষত ডাউনে ড্রামলিনের বিস্তৃত কভারেজে দেখা যায়।

উত্তর আয়ারল্যান্ডের ভূগোলের কেন্দ্রস্থল লৌহ নেগ,  এ আয়ারল্যান্ড দ্বীপ এবং ব্রিটিশ দ্বীপপুঞ্জের উভয় বৃহত্তম মিঠা পানির হ্রদ।  দ্বিতীয় বিস্তৃত হ্রদ ব্যবস্থাটি ফর্মেনাগে লোয়ার এবং আপার লফ এরনে কেন্দ্র করে।  উত্তর আয়ারল্যান্ডের বৃহত্তম দ্বীপটি র্যাথলিন, উত্তর এন্টরিমের উপকূলে অবস্থিত।  স্ট্র্যাংফোর্ড লৌ হ'ল ব্রিটিশ দ্বীপপুঞ্জের বৃহত্তম খাঁজ, এটি  জুরে রয়েছে।

স্পেরিন পর্বতমালার (কালেডোনিয়ান পর্বতমালার একটি প্রসারিত) বিস্তীর্ণ স্বর্ণের আমানত, গ্রানাইট মরনে পর্বতমালা এবং বেসাল্ট অ্যান্ট্রিম মালভূমির পাশাপাশি দক্ষিণ আরমাগে এবং ফারমানাঘ – টাইরোন সীমান্তের আরও ছোট রেঞ্জগুলি রয়েছে।  পাহাড়ের কোনওটিই বিশেষত উঁচু নয়, নাটকীয় মরনেসে স্লিভ ডোনার্ড ৮৫০ মিটার (২,৭৮৯ ফুট), উত্তর আয়ারল্যান্ডের সর্বোচ্চ পয়েন্টে পৌঁছেছে।  বেলফাস্টের সর্বাধিক বিশিষ্ট শিখরটি ক্যাভহিল।

## তথ্যসূত্র


বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:উত্তর আয়ারল্যান্ডের ইতিহাস
বিষয়শ্রেণী:দ্বীপ রাষ্ট্র
বিষয়শ্রেণী:দেশ অনুযায়ী যুক্তরাজ্য
বিষয়শ্রেণী:স্বায়ত্তশাসিত অঞ্চল
শহীদপাড়া বধ্যভূমি

**শহীদপাড়া** পাবনার ঈশ্বরদী উপজেলার বাঘাইলে অবস্থিত। বাংলাদেশের মুক্তিযুদ্ধ চলাকালে ২৩ এপ্রিল, ১৯৭১ তারিখে পাকিস্তান সেনাবাহিনীর আক্রমণে শহীদপাড়া বধ্যভূমিতে নিহত হন ২৩ জন বাঙালি।

এ হত্যাযজ্ঞ থেকে পালিয়ে প্রাণে বাঁচেন আলতাব আলী।

১৫ ডিসেম্বর, ২০০৯ তারিখে দৈনিক প্রথম আলোয় প্রকাশিত "বধ্যভূমি থেকে ফেরা তাঁরা চারজন" রিপোর্টে বলা হয়,

তিনি (আলতাব আলী) জানান, রাত তিনটায় পাকিস্তানি সেনারা অতর্কিত এসে এলাকা ঘিরে ফেলে। এ সময় অনেকে পালিয়ে যায়, কয়েকজন পালানোর চেষ্টা করলে রাজাকার সবুর আলী কৌশলে সবাইকে একত্র করে হানাদারদের খবর দেয়। পাকিস্তানি সেনারা বিভিন্ন ঘরে ঢুকে স্বর্ণালংকার, টাকা-পয়সা লুট করে ও সবাইকে টাকা-পয়সা সম্পর্কে জিজ্ঞাসাবাদ করে। এ সময় আলতাব আলীর খালা তাঁর কাছে টাকা থাকার কথা বলে আলতাবকে নিয়ে পালিয়ে যান। এদিকে গুলি করে সবাইকে মেরে ফেলা হয়। মাহতাব হারান তাঁর ছোট ভাই আইয়ুব আলী, ভাইয়ের স্ত্রী মনোয়ারা, তাঁদের এক ছেলে ও এক মেয়েকে।

## তথ্যসূত্র

বিষয়শ্রেণী:বাংলাদেশের বধ্যভূমি
থানাপাড়া বধ্যভূমি

**থানাপাড়া** রাজশাহীর চারঘাট উপজেলার পদ্মাপাড়ে সারদাহ তে অবস্থিত। ১৩ এপ্রিল, ১৯৭১ তারিখে থানাপাড়া বধ্যভূমিতে (থানাপাড়া,মুক্তারপুর চর) পাকিস্তানি সেনাবাহিনীর আক্রমণে নিহত হন প্রায় ৪০০ বাঙালি।

এ হত্যাযজ্ঞে গুলিবিদ্ধ হয়েও প্রাণে বেঁচে যান আবদুর রউফ।

১৫ ডিসেম্বর, ২০০৯ তারিখে দৈনিক প্রথম আলোয় প্রকাশিত "বধ্যভূমি থেকে ফেরা তাঁরা চারজন" রিপোর্টে বলা হয়,

সেদিনের ঘটনার বর্ণনা দিতে গিয়ে তিনি (আবদুর রউফ) বলেন, ‘হানাদারদের হত্যাযজ্ঞ থেকে প্রাণে বাঁচতে এলাকার সহস্রাধিক নারী-পুরুষ ঘর থেকে বেরিয়ে পদ্মাপাড়ে জমায়েত হয়। এমন সময় খবর পেয়ে পাকিস্তানি সেনারা এসে সবার হাত বেঁধে লাইনে দাঁড় করায়। একপর্যায়ে হানাদারেরা এলোপাতাড়ি গুলিবর্ষণ শুরু করলে কিছুক্ষণের মধ্যে সবাই মারা যায়। পাকিস্তানি সেনারা শেষ গুলিটি করে আমাকে। গুলিটি আমার ডান হাতের বাহু ও কাঁধে লাগে। গুলি খেয়ে লাশের স্তূপের মধ্যে পড়ে যাই। পরে পাকিস্তানি সেনারা লাশগুলো জ্বালানোর কথা বলে পেট্রল আনতে যায়। এই ফাঁকে আমি ওঠে দৌড়ে নদীতে ঝাঁপ দিই। নদী থেকে পেট্রল ঢেলে আগুন দিয়ে লাশগুলো জ্বালিয়ে দিতে দেখি।

## তথ্যসূত্র

বিষয়শ্রেণী:পরিকল্পিত গণহত্যা
বিষয়শ্রেণী:বাংলাদেশের বধ্যভূমি
নাজমুল হক

**মেজর নাজমুল হক** (১ আগস্ট, ১৯৩৮ - ২৭ সেপ্টেম্বর, ১৯৭১) বাংলাদেশের মুক্তিযুদ্ধের একজন সেক্টর কমান্ডার ছিলেন। তার ডাকনাম টুলু। তিনি ৭নং সেক্টরের সেক্টর কমান্ডার হিসেবে দায়িত্ব পালন করেন।

## জীবন
মেজর নাজমুল হক ১৯৩৮ সালের ১ আগস্ট চট্টগ্রামের লোহাগাড়ার তৎকালীন সাতকানিয়া উপজেলার অন্তর্গত আমিরাবাদ ইউনিয়নে জন্মগ্রহণ করেন। তার বাবা অ্যাডভোকেট হাফেজ আহমদ, মা জয়নাব বেগম। তিনি কৃতিত্বের সঙ্গে কুমিল্লার পেশোয়ারা পাঠশালা থেকে ম্যাট্রিকুলেশন ও ঢাকার জগন্নাথ কলেজ থেকে উচ্চমাধ্যমিক পাস করেন। ঢাকা আহসান উল্লাহ ইঞ্জিনিয়ারিং কলেজে (বর্তমানে বুয়েট) দ্বিতীয় বর্ষে পড়ার সময়ই যোগ দেন পাকিস্তান সেনাবাহিনীতে। ১৯৬২ খ্রিষ্টাব্দের ১৪ অক্টোবর আর্টিলারী কোরে কমিশন লাভ করেন।

## মুক্তিযুদ্ধে অবদান
মুক্তিযুদ্ধের সময় নাজমুল হক পাকিস্তান সেনাবাহিনীতে মেজর পদে দায়িত্বপ্রাপ্ত ছিলেন। তিনি রাজশাহী জেলা, পাবনা জেলা, বগুড়া জেলা এবং দিনাজপুর জেলার অংশবিশেষ নিয়ে গড়ে ওঠা ৭ নং সেক্টরের কমান্ডার পদে ১৯৭১ এর এপ্রিল থেকে অগাস্ট মাস পর্যন্ত দায়িত্ব পালন করেছেন। তরংগপুর ছিল তার হেডকোয়ার্টার। তার সেক্টরে তিনি গেরিলা যুদ্ধ পরিচালনা করতেন এবং মুক্তিবাহিনীকে প্রশিক্ষণ দিতেন যারা প্রথাগত সামরিক প্রশিক্ষণপ্রাপ্ত ছিলো না। প্রায় পনের হাজার মুক্তিযোদ্ধা এ সেক্টরে যুদ্ধ করেছেন। বীরশ্রেষ্ঠ ক্যাপ্টেন মহিউদ্দীন জাহাঙ্গীর তার অধীনেই যুদ্ধ করেন।

১৮ মার্চ, ১৯৭১ তারিখে মেজর নাজমুল হককে নওগাঁয় ৭ ইপিআর উইংয়ের অধিনায়ক করে পাঠানো হয়। ২৫ মার্চ, ১৯৭১ এ পাকিস্তানি বাহিনীর বর্বর অপারেশন সার্চলাইট শুরু হলে পরদিন স্বাধীন বাংলার পতাকা উত্তোলন করে নওগাঁ মহকুমাকে শত্রুমুক্ত স্বাধীন বাংলার অংশ ঘোষণা করেন তিনি। স্থানীয় যুবকদের হাতে তিনি তুলে দেন অস্ত্র। স্বেচ্ছাসেবক যুবকদের নিয়ে গঠন করেন ইপিআর মুজাহিদ বাহিনী। সেই বাহিনীর অধিনায়ক হিসেবে প্রথমেই তিনি নওগাঁ ও বগুড়ার পাকিস্তানি হানাদারদের ক্যাম্প দখল করে শত্রুমুক্ত করেন গোটা বগুড়া জেলা। ২৮ মার্চ, ১৯৭১ তারিখে তার বাহিনীর দ্বিমুখী আক্রমণে রাজশাহী ক্যান্টনমেন্টে অবরুদ্ধ হয়ে পড়ে হানাদাররা। দিনাজপুরের ধনধনিয়াপাড়ায় ১৮ জুন, ১৯৭১ তারিখে বড় রকমের এক যুদ্ধের পর ওই এলাকা মেজর নাজমুলের বাহিনীর দখলে আসে। এতে ১৪ জন পাকিস্তানি সেনা মারা যায়।

## মৃত্যু
[thumb|সোনা মসজিদ আঙিনায় অবস্থিত মেজর নাজমুল হক ও [বীর শ্রেষ্ঠ ক্যাপ্টেন মহিউদ্দিন জাহাঙ্গীরের সমাধি]]
১৯৭১ সালের ২৭ সেপ্টেম্বর মেজর নাজমুল হক মিত্রবাহিনীর সঙ্গে উচ্চপর্যায়ের বৈঠক শেষে ভারতের শিলিগুড়ি ক্যান্টনমেন্ট থেকে ফেরার পথে দুর্ঘটনায় প্রাণ হারান। চাঁপাইনবাবগঞ্জের শিবগঞ্জ থানার অন্যতম ঐতিহাসিক স্থাপনা ছোট সোনা মসজিদ এর প্রাঙ্গনে মেজর নাজমুল হকের সমাধি রয়েছে। তার মৃত্যুর পর মেজর কাজী নুরুজ্জামানকে ৭ম সেক্টরের নতুন সেক্টর কমান্ডার হিসেবে নিয়োগ দেয়া হয়।

## তথ্যসূত্র

## আরও পড়ুন
১. দৈনিক প্রথম আলো, "স্মরণ মুক্তিযুদ্ধের বীর মেজর নাজমুল" নাসির উদ্দিন হায়দার, ২৭.০৯.২০০৯ 

## বহিঃসংযোগ
* গুণীজন
* 

বিষয়শ্রেণী:১৯৩৮-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধের সেক্টর কমান্ডার
বিষয়শ্রেণী:বাংলাদেশে সড়ক দুর্ঘটনায় মৃত্যু
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:বাংলাদেশী সেনা কর্মকর্তা
টাঙ্গাইল সদর পানির ট্যাঙ্ক বধ্যভূমি

**টাঙ্গাইল সদর পানির ট্যাঙ্ক বধ্যভূমি**, এই বধ্যভূমিটি টাঙ্গাইল জেলা সদরের পানির ট্যাঙ্কের পাশে অবস্থিত।

মুক্তিযুদ্ধ চলাকালে হানাদার বাহিনী টাঙ্গাইল সার্কিট হাউসে অবস্থান নিয়ে শুরু করে হত্যাযজ্ঞ। রাজাকার-আলবদরদের সহায়তায় টাঙ্গাইল ও আশপাশের বিভিন্ন জেলা থেকে মুক্তিকামী মানুষ ও মুক্তিযোদ্ধাদের ধরে আনা হতো এই সার্কিট হাউসে। নির্যাতন চালানোর পর সার্কিট হাউসের পেছনে জেলা সদর পানির ট্যাংকের পাশে তাদের হত্যা আর গণকবর দেয়া হতো। 
## তথ্যসূত্র

বিষয়শ্রেণী:বাংলাদেশের বধ্যভূমি
খন্দকার আজিজুল ইসলাম

**খন্দকার আজিজুল ইসলাম** (ডাকনাম বাবুল ) বীর বিক্রম  একজন বীর মুক্তিযোদ্ধা। 

## জীবন
খন্দকার আজিজুল ইসলাম টাঙ্গাইল জেলার মির্জাপুর থানার বানিয়ারা গ্রামে জন্মগ্রহণ করেন। মুক্তিযুদ্ধের সময় ঢাকা কলেজে বিএ দ্বিতীয় বর্ষের ছাত্র ছিলেন তিনি।

## মুক্তিযুদ্ধে অবদান
খন্দকার আজিজুল ইসলাম দুই নম্বর সেক্টরের সদর দপ্তর মেলাঘরে ১৯৭১ সালের জুন মাসের মাঝামাঝি বাংলাদেশ সেনাবাহিনীর অফিসার হিসেবে নির্বাচিত হন। প্রশিক্ষণ শেষে ৯ অক্টোবর তিনি সেকেন্ড লেফটেন্যান্ট হিসেবে  কমিশন্ড হন। তার পোস্টিং হয় নবম ইস্ট বেঙ্গল রেজিমেন্ট।

## মৃত্যু
সেকেন্ড লে. খন্দকার আজিজুল ইসলাম ২২ নভেম্বর, ১৯৭১ সালে এই চন্দ্রপুর যুদ্ধে সম্মুখ লড়াইয়ে শাহাদাৎবরণ করেন। 

## স্বীকৃতি
মুক্তিযুদ্ধে তার আত্মদানের স্বীকৃতি স্বরূপ তাকে বীর বিক্রম উপাধিতে ভূষিত করা হয়। 

## তথ্যসূত্র

## বহিঃসংযোগ

বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বীর বিক্রম
বিষয়শ্রেণী:১৯৭১-এ মৃত্যু
বিষয়শ্রেণী:ঢাকা কলেজের প্রাক্তন শিক্ষার্থী
চন্দ্রপুর যুদ্ধ

**চন্দ্রপুর যুদ্ধ** ২২ নভেম্বর, ১৯৭১ সালে কসবা এবং ইমামবাড়ী রেলস্টেশনের মাঝামাঝি পূর্বদিকে সীমান্তের কাছাকাছি অবস্থিত চন্দ্রপুরে সংঘটিত হয়।

চন্দ্রপুরে পাকিস্তানের শক্তিশালী ঘাঁটি ছিলো। ভারতীয় চার কোর কমান্ডার লে. জেনারেল সগত সিং, ২৩ মাউন্টেন ডিভিশনের জিওসি মেজর জেনারেল আর ডি হীরা এবং ৭৩ মাউন্টেন ব্রিগেডের কমান্ডার ব্রিগেডিয়ার তুলি কে ফোর্স এর ভারপ্রাপ্ত কমান্ডার মেজর আবদুস সালেক চৌধুরী এবং নবম ইস্ট বেঙ্গল রেজিমেন্ট এর অধিনায়ক মেজর আইনউদ্দিনকে চন্দ্রপুর দখল করার নির্দেশ দেন। মেজর সালেক ও মেজর আইনউদ্দিন প্রস্তুতি ও সামর্থ্যের কথা বিবেচনা করে তীব্র আপত্তি জানান। তারা সদ্যগঠিত ব্যাটালিয়নটি নিয়ে শক্ত প্রতিরক্ষার ওপর আক্রমণকে আত্মঘাতী হবে বিবেচনা করে কিছুদিন সময় চান। এর প্রত্যুত্তরে ব্রিগেডিয়ার তুলি তাদের যোদ্ধা হিসেবে যোগ্যতা নিয়ে প্রশ্ন তুললে মেজর সালেক ও মেজর আইনউদ্দিন মর্যাদা রক্ষার্থে সম্মত হন।

কল্পনাপ্রসূত ও অবাস্তব এ আক্রমণ পরিকল্পনা প্রণয়নের জন্য পরে ব্রিগেডিয়ার তুলিকে কোর্ট মার্শাল করে চাকরিচ্যুত করা হয়।

## তথ্যসূত্র

*দৈনিক প্রথম আলো, "বীর যোদ্ধার বীরগাথা", মেজর (অব) কামরুল হাসান ভূঁইয়া, ২২.১১.২০০৯

বিষয়শ্রেণী:বাংলাদেশের স্বাধীনতা যুদ্ধের সামরিক অভিযান ও যুদ্ধ
নবম ইস্ট বেঙ্গল রেজিমেন্ট

৯ অক্টোবর, ১৯৭১ সালে চতুর্থ ইস্ট বেঙ্গল রেজিমেন্ট এর এক কোম্পানি পুরোনো সৈনিক, ইপিআর, আনসার, মুজাহিদ আর গণযোদ্ধাদের নিয়ে নবম ইস্ট বেঙ্গল রেজিমেন্ট গঠিত হয়।

## অধিনায়ক

প্রথম অধিনায়ক মেজর মোহাম্মদ আইনউদ্দিন।

বিষয়শ্রেণী:বাংলাদেশের স্বাধীনতা যুদ্ধ
ভি পি সিং

**ভি পি সিং** একজন ভারতীয় সেনা কর্মকর্তা। তিনি মিত্রবাহিনীর হয়ে লড়াই করেন এবং বাংলাদেশের মাটিতে মৃত্যুবরণ করেন।

## কর্মজীবন
১৯৭১ সালে ভি পি সিং ভারতীয় সেনাবাহিনীর মেজর হিসেবে গুর্খা কোম্পানি কমান্ডার হিসেবে দায়িত্ব পালন করছিলেন।

## মৃত্যু
১৯৭১ সালের নভেম্বর মাসে রাধানগর যুদ্ধে মেজর ভি পি সিং ৬৭ জন গুর্খা সেনা সহ নিহত হন।

## তথ্যসূত্র

বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আবু জাহিদ

**আবু জাহিদ** একজন কিশোর মুক্তিযোদ্ধা। বাংলাদেশের মুক্তিযুদ্ধে তিনি রণাঙ্গণে শহীদ হন। তিনি "আবু" নামে কুমিল্লার মুক্তিযোদ্ধাদের কাছে পরিচিত ছিলেন।

## জীবন
কিশোর শহীদ মুক্তিযোদ্ধা আবু জাহিদের জন্ম ১৯৫৬ সালের জানুয়ারি মাসে কুমিল্লা শহরের মগবাড়ী চৌমুহনীতে। বাবা আবুল হাসেম দুলা মিয়া ও মা ভেলুয়া বিবির পাঁচ পুত্রসন্তানের একজন আবু। ১৯৬৭ সালে কুমিল্লা জিলা স্কুল এ পঞ্চম শ্রেণীতে ভর্তি হন তিনি।

## মুক্তিযুদ্ধে অবদান
কুমিল্লা জিলা স্কুলের নবম শ্রেণীতে থাকার সময় তিনি বাড়ি থেকে পালিয়ে মুক্তিযুদ্ধে যোগ দেন। একাত্তরের জুন মাসের প্রথম সপ্তাহে আবু গোমতী নদী সাঁতরে পার হয়ে কুমিল্লা শহরের অদূরে ভারতের ত্রিপুরা রাজ্যের সোনামুড়া টিলার কাছে মুক্তি শিবিরে এসে উপস্থিত হন। তখন তার শরীরের সব কাপড় ছিল ভেজা। সেখানে উপস্থিত অন্য মুক্তিযোদ্ধারা তাকে বয়স কম বলে মুক্তিযুদ্ধে যেতে বারণ করেন। অনেক পীড়াপীড়ির পর সেক্টর ইস্টার্ন জোনের কমান্ডার শেখ ফজলুল হক মনি তাকে প্রশিক্ষণের সুযোগ দেন। প্রশিক্ষণ শেষে আবু অবস্থান করছিলেন নিমবাগ বাদাম ঘাট হেড কোয়ার্টারে।

## মৃত্যু
১২ সেপ্টেম্বর, ১৯৭১ রাতে নাজমুল হাসান পাখীর নেতৃত্বে ব্রাক্ষণবাড়িয়া জেলার কসবা উপজেলার চারগাছ বাজারে মুক্তিযোদ্ধারা পাকিস্তানি বাহিনীর বিরুদ্ধে একটি ঝটিকা অপারেশনে বের হন। নয়জন মুক্তিযোদ্ধার একটি বহর নৌপথে ওই অপারেশনে রওনা হয়। ওই দলে ছিলেন শিব নারায়ণ দাস, নৃপেণ পোদ্দার, মুমিনুল হক ভূঞা, মোজাম্মেল হক, সাইফুল ইসলাম, আবু জাহিদসহ আরও অনেকে। রাতের অপারেশন, তাই কিছু বুঝে ওঠার আগেই পাকিস্তানি বাহিনীর দোসর এ দেশের আলবদর বাহিনীর সহায়তায় মাঝনদীতে দলটির ওপর গুলি চালায়। তখন পাকিস্তানি বাহিনীর গুলিতে মারা যান মোজাম্মেল হক ও সাইফুল ইসলাম। কনিষ্ঠ মুক্তিযোদ্ধা আবুও গুলিবিদ্ধ হয়ে নদীতে ঝাঁপ দেন। কিন্তু তিনিও মৃত্যুর কোলে ঢলে পড়েন। সঙ্গী এবং মুক্তিকামী জনতা নদী থেকে কিশোর আবুর মরদেহ উদ্ধার করে। অতঃপর তাকেসহ তিন মুক্তিযোদ্ধাকে চারগাছ উচ্চবিদ্যালয় এলাকায় সমাধিস্থ করা হয়। পরে সেখানে তাদের স্মরণে শহীদ মিনার নির্মাণ করা হয়।

## স্বীকৃতি
আবু জাহিদের নামে কুমিল্লা জিলা স্কুলে মিলনায়তনের নামকরণ করা হয়েছে।

## তথ্যসূত্র

দৈনিক প্রথম আলো, "মুক্তিযোদ্ধা আবুর কথা বলছি", গাজীউল হক | তারিখ: ১২-০৯-২০০৯ 

বিষয়শ্রেণী:১৯৫৬-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:কুমিল্লা জিলা স্কুলের প্রাক্তন শিক্ষার্থী
চরমপত্র

**চরমপত্র** হলো এম আর আখতার মুকুল রচিত ও উপস্থাপিত স্বাধীন বাংলা বেতার কেন্দ্রের সবচেয়ে জনপ্রিয় অনুষ্ঠান।

*চরমপত্র* অনুষ্ঠানটি স্বাধীন বাংলা বেতার কেন্দ্র চালু হওয়ার দিন ২৫শে মে থেকে শুরু করে ১৬ই ডিসেম্বর বাংলাদেশ স্বাধীন হওয়ার দিন পর্যন্ত প্রতিদিন প্রচারিত হয়েছে। 'চরমপত্র' অনুষ্ঠানটির নামকরণ করেছিলেন স্বাধীন বাংলা বেতারকেন্দ্রের কর্মী আশফাকুর রহমান খান। 'চরমপত্র' - এর প্রতিটি অধ্যায় রচনা ও পাঠ করেন এম আর আখতার মুকুল।

'চরমপত্র' ছিল ব্যাঙ্গাত্মক ও শ্লেষাত্মক মন্তব্যে ভরপুর একটি অনুষ্ঠান। মানসম্মত রেকর্ডিং স্টুডিওর অভাবে টেপ রেকর্ডারে 'চরমপত্র' রেকর্ডিং করা হতো এবং ৮-১০ মিনিটের এই টেপ নিয়মিতভাবে স্বাধীন বাংলা বেতারকেন্দ্রের ট্রান্সমিটার থেকে প্রচারিত হতো। 'চরমপত্র' - এর প্রতিটি অনুষ্ঠানের রচনা ও ব্রডকাস্টিং-এর জন্য এম আর আখতার মুকুল এর পারিশ্রমিক নির্ধারিত হয়েছিল ৭ টাকা ২৫ পয়সা।

স্বাধীন বাংলা বেতার কেন্দ্র থেকে প্রচারিত এই অনুষ্ঠান মুক্তিযোদ্ধাদের উৎসাহ ও উদ্দীপনা দানের জন্য রচিত ও পরিবেশিত হতো। এই অনুষ্ঠান বাংলাদেশের শত্রু কবলিত এলাকার জনগোষ্ঠী ও ভারতে অবস্থানরত বাঙালি শরণার্থীদের মনোবল বৃদ্ধিতে গুরুত্বপূর্ণ ভূমিকা রাখে।

## আরও দেখুন

* জল্লাদের দরবার
* স্বাধীন বাংলা বেতার কেন্দ্র
* বাংলাদেশের মুক্তিযুদ্ধ

## তথ্যসূত্র

বিষয়শ্রেণী:বেতার অনুষ্ঠান
বিষয়শ্রেণী:বাংলাদেশের স্বাধীনতা যুদ্ধের প্রতিক্রিয়া
বিষয়শ্রেণী:বাংলা সাহিত্য
বিষয়শ্রেণী:স্বাধীন বাংলা বেতার কেন্দ্র
কোল্যাটেরাল (চলচ্চিত্র)

***কোল্যাটেরাল*** () হচ্ছে ২০০৪ সালে মুক্তিপ্রাপ্ত একটি অপরাধ চলচ্চিত্র। এতে মূল ভূমিকায় অভিনয় করেছেন টম ক্রুজ, এবং জেমি ফক্স। ছবিটি পরিচালনা করেছেন মাইকেল মান, এবং এটি লিখেছেন স্টুয়ার্ট বিটি।

চলচ্চিত্রটি চিত্রধারণের কাজ হয়েছে ক্যালিফোর্নিয়ার লস অ্যাঞ্জেলসে, যদিও মূল চিত্রনাট্যে নিউ ইয়র্ক সিটির উল্লেখ ছিলো। এইচবিও-এর আয়োজিত এক অনুষ্ঠানে পরিচালক মাইকেল মান বলেন যে, চলচ্চিত্রটির সমসীমা ছিলো ২৪ জানুয়ারি সন্ধ্যা সাড়ে ছয়টা থেকে ২৫ জানুয়ারি ভোর পাঁচটা চল্লিশ মিনিট পর্যন্ত।

চলচ্চিত্রটি টম ক্রুজের ব্যতীক্রমী খলনায়কমূলক ভূমিকার জন্য বিখ্যাত। এছাড়াও এ ছবিতে জেমি ফক্সের অভিনয়ও যথেষ্ট প্রশংসা লাভ করেছে। জেমি ফক্স এ চলচ্চিত্রে তার অভিনয়ের জন্য সেরা পার্শ্বঅভিনেতা হিসেবে একাডেমি পুরস্কারের মনোনয়ন লাভ করেছিলেন।

## তথ্যসূত্র

বিষয়শ্রেণী:২০০৪-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:প্যারামাউন্ট পিকচার্সের চলচ্চিত্র
বিষয়শ্রেণী:টম ক্রুজ প্রযোজিত চলচ্চিত্র
বিষয়শ্রেণী:ড্রিমওয়ার্কস পিকচার্সের চলচ্চিত্র
বিষয়শ্রেণী:মার্কিন অপরাধমূলক রোমাঞ্চকর চলচ্চিত্র
বিষয়শ্রেণী:লস অ্যাঞ্জেলেসের পটভূমিতে চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বিষয়শ্রেণী:মার্কিন নব্য-নোয়ার চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:২০০৪-এর পটভূমিতে চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র
জাতীয় তথ্যবিজ্ঞান কেন্দ্র

thumb|right
**জাতীয় তথ্যবিজ্ঞান কেন্দ্র** (**এনআইসি**) ভারত সরকারের তথ্যবিজ্ঞান পরিষেবা ও তথ্য ও যোগাযোগ প্রযুক্তি পরিষেবা সংক্রান্ত প্রধান বিজ্ঞান ও প্রযুক্তি সংগঠন। এনআইসি ভারতের যোগাযোগ ও তথ্যপ্রযুক্তি মন্ত্রকের তথ্যপ্রযুক্তি বিভাগের একটি অঙ্গ। ভারতে জাতীয়, রাজ্য ও জেলাস্তরের সরকারি বিভাগগুলিতে ই-গভর্নেন্স প্রবর্তন, উন্নয়ন, এবং সরকারি পরিষেবায় স্বচ্ছতা আনয়নে এই সংস্থার ভূমিকা বিশেষভাবে উল্লেখযোগ্য। ভারত সরকারের সকল ওয়েবসাইট এনআইসি-র অধীনস্থ।

## তথ্যসূত্র

## বহিঃসংযোগ
* National Informatics Centre - Official website.

বিষয়শ্রেণী:ভারত সরকার
বিষয়শ্রেণী:১৯৭৬-এ ভারতে প্রতিষ্ঠিত
বিষয়শ্রেণী:১৯৭৬-এ প্রতিষ্ঠিত সরকারি সংস্থা
চুম্বন

**চুম্বন** হল দুই ঠোঁটের স্পর্শ দিয়ে কাউকে আদর করা বা স্নেহ প্রকাশ করা। সাধারণভাবে প্রেম, কাম, স্নেহ, অনুরাগ, শ্রদ্ধা, সৌজন্য অথবা শুভেচ্ছা প্রকাশার্থে অন্য কারো চিবুক, অধরোষ্ঠ, করতল, কপাল বা অন্য কোন অঙ্গে ঠোঁট অর্থাৎ অধরোষ্ঠ স্পর্শ করা। সৌভাগ্য কামনায়, সম্মান প্রদর্শনার্থে বা কিছু প্রাপ্তির আনন্দ প্রকাশার্থে ঐ বস্তুতে অধরোষ্ঠ স্পর্শ করানোও চুম্বন। স্নেহ-ভালবাসা প্রকাশার্থে চুম্বন একটি সাধারণ প্রথা। যৌনসঙ্গমকালে চুম্বন একটি গুরুত্বপূর্ণ শৃঙ্গার। বাৎস্যায়নের কামসূত্রে বিভিন্ন প্রকার চুম্বনের বর্ণনা পাওয়া যায়। তবে আধুনিক কাল অবধি তাহিতি এবং আফ্রিকা মহাদেশের কোনো কোনো আদিবাসী সমাজে চুম্বন প্রথা অজ্ঞাতই রয়ে গেছে।

সংস্কৃত "চুম্বন" থেকে বাংলায় "চুমা", "চুমু", "চুমো" প্রভৃতি শব্দের উৎপত্তি হয়েছে। মানব সভ্যতার বিভিন্ন পর্যায়ে নানা অনুষ্ঠান ও উৎসবে চুম্বন প্রথা ব্যবহৃত হয়ে আসছে। এটি অভিবাদনের সাধারণ একটি রীতি। পবিত্র ধর্মগ্রন্থাবলিতেও চুম্বনের কথা বর্ণিত হয়েছে। হোমারের রচনা থেকে জানা যায় যে প্রাচীন গ্রিসে শ্রদ্ধা প্রদর্শনের পন্থা হিসেবে ওষ্ঠ, হস্ত ও পদ চুম্বনের প্রথা প্রচলিত ছিল। প্রাচীন রোমে, ইসাক ডি’ইসরায়েলির বর্ণনা থেকে জানা যায়, কেউ কেউ একনায়কের হস্ত চুম্বনের অনুমতি প্রাপ্ত হলে "নিজেদের ভাগ্যবান মনে করতেন"। আধুনিক যুগেও চুম্বন প্রায়শই ধর্মোপাসনার অঙ্গ হিসেবে পরিগণিত হয়। হজ্জ পালন কালে মুসলমানরা ক্বাবার প্রাচীরে স্থাপিত হাজরে আসওয়াদ নামক পাথরটিতে চুম্বন করে থাকে।

## ছবিঘর

## পাদটীকা

## বহিঃসংযোগ

* Put your sweet lips... (A history of the kiss), Keith Thomas, *[[The Times]]*, June 11, 2005 
* The Kiss of Life, Joshua Foer, *[[New York Times]]*, February 14, 2006
* How Kissing Works, History and Anatomy of the Kiss, Tracy V. Wilson, Howstuffworks
* Kiss in the Street, Etienne Martin, StreetArt
* Scientific American Affairs of the Lips: Why We Kiss
* Famous Kisses From Judas to Spider-Man

বিষয়শ্রেণী:প্রেম
বিষয়শ্রেণী:জৈবিক লিঙ্গ
বিষয়শ্রেণী:সংস্কৃতি
বিষয়শ্রেণী:চুম্বন
বিষয়শ্রেণী:অভিবাদন
বিষয়শ্রেণী:আন্তঃব্যক্তিক সম্পর্ক
বিষয়শ্রেণী:যৌনক্রিয়া
বিষয়শ্রেণী:অঙ্গভঙ্গি
টালিগঞ্জ ক্লাব

**টালিগঞ্জ ক্লাব** দক্ষিণ কলকাতার টালিগঞ্জে অবস্থিত একটি কান্ট্রি ক্লাব। এই ক্লাবের জনপ্রিয় নাম **টলি ক্লাব**। কলকাতার একটি ১৮-হোলবিশিষ্ট গলফ কোর্স এই ক্লাবে অবস্থিত। স্যার উইলিয়াম ক্রুইকশ্যাঙ্ক ১৮৯৫ সালে ঘোড়দৌড়ের জন্য এই ক্লাব প্রতিষ্ঠা করেন। তবে এই ক্লাব প্রতিষ্ঠার অন্যতম উদ্দেশ্য ছিল "সকল প্রকার ক্রীড়ার উন্নতি সাধন"। ১০০ একর জমির উপর এই ক্লাব ও তার ২০০ বছরের পুরনো ক্লাব হাউসটি অবস্থিত।

## বহিঃসংযোগ
* Golf courses in India

বিষয়শ্রেণী:কলকাতায় ক্রীড়া
বিষয়শ্রেণী:ভারতের গলফ ক্লাব ও গলফ কোর্স
বিষয়শ্রেণী:১৮৯৫-এ ভারতে প্রতিষ্ঠিত
শরীফ ইমাম

**শরীফ ইমাম**  হলেন শহীদ জননী জাহানারা ইমাম এর স্বামী ও শহীদ শাফি ইমাম রুমী বীর বিক্রমের পিতা।

## জীবন
শরীফ ইমামের ৩০ অক্টোবর, ১৯২৫ সালে জন্মগ্রহণ করেন। তাঁর আদিনিবাস নীলফামারী জেলায় ডোমার উপজেলার খাটুরিয়া গ্রামে। রংপুর শহরের মুন্সিপাড়ায় তার পৈতৃক আবাস ছিলো। তার পিতা মোহাম্মদ আলী ছিলেন পেশায় আইনজীবী।

শরীফ ইমামের জন্মের দুই বছর পর তার মা মারা যান। মাতৃহারা চারটি সন্তানকে লেখাপড়ার দায়িত্ব নেন তার পিতা।

১৯৪৮ সালে ৯ আগস্ট তিনি জাহানারা ইমামের সঙ্গে বিবাহবন্ধনে আবদ্ধ হন। তাদের দুই পুত্রসন্তান শাফী ইমাম রুমী ও সাইফ ইমাম জামী।

## শিক্ষা ও কর্মজীবন
শরীফ ইমাম রংপুর জিলা স্কুল থেকে ১৯৪২ সালে প্রথম বিভাগে ম্যাট্রিক পাস করেন। তারপর রংপুর কারমাইকেল কলেজ-এ বিজ্ঞান বিভাগে ভর্তি হন। রংপুর কারমাইকেল কলেজ থেকে ১৯৪৪ সালে প্রথম বিভাগে আইএসসি ও কলকাতার শিবপুর ইঞ্জিনিয়ারিং কলেজ থেকে সিভিল ইঞ্জিনিয়ারিং বিভাগে পাস করেন। ডিজাইনে বিভাগে তিনি সোনার মেডেল পান।

১৯৫০ সালে শরীফ ইমাম ঢাকায় সিএন্ডবিতে ডিজাইন বিভাগে যোগদান করেছিলেন। পরে সরকারি চাকরি ছেড়ে দিয়ে দি ইঞ্জিনিয়ার্স লিমিটেডে যোগদান করেন।

## মুক্তিযুদ্ধে অবদান
১৯৭১ সালে মুক্তিযুদ্ধে ইমাম পরিবার সক্রিয় ভূমিকা পালন করে। শরীফ ইমাম ও তার বন্ধু সাজেদুর রহমান খান টাকা সংগ্রহ করে অল্প অল্প করে মুক্তিযোদ্ধাদের জন্য পাঠাতেন। বিভিন্ন প্রয়োজনে মুক্তিযোদ্ধারা শরীফ ইমামের ‘কণিকা’ বাড়িতে আসা-যাওয়া করতেন। জুন মাসের শেষের দিকে দুই নম্বর সেক্টর কমান্ডার মেজর খালেদ মোশাররফ এর একটি চিঠি নিয়ে শাহাদাত চৌধুরী ও হাবিবুল আলম আসেন শরীফ ইমামের বাড়িতে। পাকিস্তানি হানাদার বাহিনীর চলাচল ব্যাহত করার উদ্দেশ্যে খালেদ মোশাররফ তার কাছে বাংলাদেশের ব্রিজ ও কালভার্টের ব্যাপারে তথ্য চেয়ে পাঠান। শরীফ ইমাম ব্রিজের ঠিক কোন কোন পয়েন্টে এক্সপ্লসিভ বেঁধে ওড়ালে ব্রিজ ভাঙবে অথচ কম ক্ষতি হবে অর্থাৎ দেশ স্বাধীন হওয়ার পর সহজে মেরামত করা যাবে, সেভাবে বিস্তারিত তথ্য দিতেন মুক্তিযোদ্ধাদের।

১৯৭১ সালের ২৯ আগস্ট রুমী ও পরিবারের অন্য সদস্যে সঙ্গে শরীফ ইমামকেও পাকিস্তানি হানাদার বাহিনী বাসা থেকে ধরে নিয়ে যায়। পরবর্তীকালে পাকিস্তানি হানাদার বাহিনী শরীফ ইমামকে অমানুষিক শারীরিক ও মানসিক নির্যাতন করে আহত অবস্থায় ছেড়ে দেয়।

পুত্র রুমীকে উদ্ধার করার জন্য শরীফ ইমাম পাকিস্তান সেনাবাহিনীর কাছে দাক্ষিণ্য কামনা করতে রাজি হননি। এর ফলস্বরূপ পাকিস্তান সেনাবাহিনী গেরিলা মুক্তিযোদ্ধা রুমীকে হত্যা করে।

## মৃত্যু
১৩ ডিসেম্বর, ১৯৭১ হৃদযন্ত্রের ক্রিয়া বন্ধ হয়ে শরীফ ইমাম মৃত্যুবরণ করেন।

## তথ্যসূত্র

দৈনিক প্রথম আলো, "মুক্তিযুদ্ধের নিভৃত এক সহযাত্রী", প্রশান্ত কর্মকার | তারিখ: ৩০-১০-২০০৯ 

 

বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:১৯২৫-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:রংপুর জিলা স্কুলের প্রাক্তন শিক্ষার্থী
বিষয়শ্রেণী:মুক্তিবাহিনীর কর্মকর্তা
কেসামান

**কেসামান** (জমানত) () আলজেরিয়ার জাতীয় সঙ্গীত। ফ্রান্স থেকে স্বাধীনতার পরে ১৯৬৩ সালে সল্প সময়তে একে গ্রহণ করা হয়েছিল। এটি গানের কথা দিয়েছেন মুফদি জাকারিয়া (লিখেছেন ১৯৫৬ সালে ফরাসি ঔপনিবেশিক শক্তিসমূহের কাছে বন্দি অবস্থায়) এবং সুর দিয়েছেন একজন মিশরীয় আবদি রবলেহ্‌।

## গানের কথা

## তথ্যসূত্র

## বহিঃসংযোগ
* গানের কথা আরবীতে
* কেসামানের এমপিথ্রি সংস্করণ

বিষয়শ্রেণী:জাতীয় সঙ্গীত
বিষয়শ্রেণী:আরবি ভাষার গান
আশরাফুজ্জামান খান

১৯৭১ সালের ১৬ ডিসেম্বর বাংলাদেশের মুক্তিযুদ্ধে চূড়ান্ত বিজয়ের আগমুহূর্তে বুদ্ধিজীবী হত্যাকাণ্ডের পরিকল্পনা ও বাস্তবায়নের অন্যতম হোতা, গুপ্তঘাতক আলবদর বাহিনীর নেতা মোহাম্মদ আশরাফুজ্জামান খান ১৯৪৮ সালের ২৮ ফেব্রুয়ারি ফরিদপুরে জন্মগ্রহণ করে। আশরাফুজ্জামান খান ছিল ইসলামী ছাত্র সংঘের কেন্দ্রীয় সদস্য এবং আল বদর বাহিনীর শীর্ষস্থানীয় সদস্য। আশরাফুজ্জামান খান আলবদর বাহিনীর অধিনায়ক হিসেবে দায়িত্ব পালন করেছে।

৩ নভেম্বর, ২০১৩ সালে আন্তর্জাতিক অপরাধ ট্রাইব্যুনাল, আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২। তার বিরুদ্ধে আনা ১১টি অভিযোগই সন্দেহাতীতভাবে প্রমাণিত হয়েছে।

১৯৭১ সালের ডিসেম্বর মাসে মুক্তিযুদ্ধ চলাকালে আশরাফুজ্জামান খান এবং তার বাহিনী মিরপুরে মুনীর চৌধুরী, আবুল খায়ের, গিয়াসউদ্দিন আহমদ, রাশিদুল হাসান, ড. ফায়জুল মহি এবং ড. মোহাম্মদ মর্তুজাসহ ঢাকা বিশ্ববিদ্যালয়ের শিক্ষকদের হত্যা করে।

১৯৭১ সালের শেষ দিকে যুদ্ধাপরাধী আশরাফুজ্জামান খানের বাড়ি থেকে পাওয়া তার ব্যক্তিগত ডায়েরিতে ঢাকা বিশ্ববিদ্যালয়ের ২০ জনের বেশি শিক্ষক ও কর্মচারীর নাম লেখা ছিল। একই সঙ্গে ১৯৭১ সালে হত্যা করা হয়েছে এমন বুদ্ধিজীবী এবং পরবর্তী সময়ে যাদের খুঁজে পাওয়া যায়নি অর্থাৎ গুম করা হয়েছিল তাদের নামও ডায়েরিতে লেখা ছিল।
 
১৯৭১ সালে তার এসব কাজের জন্য ১৯৯৭ সালের ২৪ সেপ্টেম্বর আশরাফুজ্জামানের নামে রমনা থানায় মামলা (নং-১১৫/১৯৯৭) করা হয়। 

স্বাধীনতার পর তিনি পাকিস্তানে চলে যান এবং রেডিও পাকিস্তানে কাজ করেন। পরে তিনি নিউইয়র্কে চলে যান এবং বর্তমানে ইসলামিক সার্কেল অফ নর্থ আমেরিকার (আইসিএনএ) কুইন্স শাখার প্রধান।.

## তথ্যসূত্র


বিষয়শ্রেণী:১৯৪৮-এ জন্ম
বিষয়শ্রেণী:রাজাকার
বিষয়শ্রেণী:জীবিত ব্যক্তি
বিষয়শ্রেণী:লাহোরের ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশী আদালত কর্তৃক মৃত্যুদণ্ডপ্রাপ্ত আসামী